open-index/open-wikipedia-markdown huggingface dataset:
Traquea

O termo **traquea** (do grego τραχυς trakhys, "áspero", "rugoso") pode referirse a:

***Traquea**, órgano respiratorio dos vertebrados;
***Traquea**, órgano respiratorio dos artrópodos; ou
***Traquea**, elemento de condución nas anxiospermas.
Serra de Ayllón

A **serra de Ayllón** ou **macizo de Ayllón** é unha cadea montañosa da Península Ibérica, pertencente ao Sistema Central, do que constitúe un dos seus contrafortes máis orientais. Está situada entre as provincias españolas de Guadalaxara, Segovia e Madrid.

Linda ao oeste coas serras de Somosierra e do Rincón, ao leste coas de Pela e Alto Rey, ao norte coa meseta Norte e ao sur coa Campiña de Guadalaxara.

Das súas montañas nacen os ríos Jarama e Sorbe, así como outros menores como o Jaramilla, Berbellido, Sonsaz ou do Ermito. Nos seus vales crecen as faias máis meridionais de Europa (Tejera Negra, La Pedrosa e Montejo), sen faltar na súa flora o carballo e o piñeiro silvestre. Entre a súa fauna atópanse lobos, voitres e pequenos mamíferos. A parte da serra na provincia de Guadalaxara atópase dentro do parque natural da Serra Norte de Guadalaxara e en boa parte do seu territorio esténdese a Reserva de Caza de Sonsaz.

## Véxase tamén 
### Ligazóns externas 
* Rutas sendeiristas pola serra de Ayllón e outras do Sistema Central — Excursiones y senderismo
* Rutas sendeiristas pola serra de Ayllón e outras do Sistema Central — Sistema Central
Rábano

**Rábano** é un concello español da provincia de Valladolid, en Castela e León, situado no Campo de Peñafiel. Tiña en 2015 unha poboación de 195 habitantes.

A actividade principal de Rábano é a agricultura (cereais, trigo, cebada, millo, remolacha e vide) e a gandería (bovina, ovina e porcina), ademais dos distintos obradoiros de carpintería e aluminios. Conta cunha tenda e un bar, sendo os únicos locais comerciais no municipio. Dende o ano 2003, Rábano conta con denominación de orixe da Ribera del Duero.

Entre os seus lugares de interese destacan a igrexa de Santo Tomás, a Ponte Vella e as adegas. As súas festas maiores celébranse o 16 de agosto na honra de San Roque. As festas de inverno celébranse na honra de Santo Tomás o 21 de decembro.

## Véxase tamén 
### Ligazóns externas 
*Sitio web do concello
Fuentidueña

**Fuentidueña** é un concello español da provincia de Segovia, en Castela e León. Tiña en 2015 unha poboación de 144 habitantes.

Situada no extremo norte da provincia, a vila de Fuentidueña álzase sobre un estreito val formado polo río Duratón, situación xeográfica única que explica a importancia da vila durante a Idade Media. Entre os seus lugares de interese destacan as ruínas do castelo de Fuentidueña, as igrexas de San Martín, San Miguel e Santa María, o Hospital da Magdalena, a Capela do Pilar e a necrópole medieval.

## Véxase tamén
Ranger 8

**Ranger 8** foi a terceira sonda do Bloque III do programa Ranger da NASA pensado para enviar sondas non tripuladas á Lúa e fotografar a súa superficie antes de impactar nela. Foi lanzada mediante un Atlas-Agena B o 17 de febreiro de 1965 desde a plataforma LC-12 do Centro Espacial de Cabo Cañaveral.

## Características 
Ranger 8 foi enviada a impactar contra a superficie lunar e comezar a fotografala varios minutos antes do choque. A diferenza das naves dos bloques I e II, os únicos instrumentos a bordo eran seis cámaras de televisión para fotografar a Lúa.

## A nave 
A sonda foi a terceira cun deseño do denominado Bloque III, unha simplificación das Ranger previas dos Bloque I e II. Estaba formada por unha base hexagonal de 1,5 m de diámetro sobre a cal se atopaba unha estrutura cónica de aluminio de 3,6 m de alto onde se situaban as cámaras de televisión. Sobre a base ía montado o sistema de propulsión e de enerxía, alimentado por dous paneis solares de 73,9&nbsp;cm de lonxitude e 153,7&nbsp;cm de longo cada un que lle daban á nave unha envergadura total de 4,6 m, así como a antena de alta ganancia. Outra antena cuasiomnidireccional ía montada no cumio do cono da nave.

A propulsión era proporcionada por un motor de 224 N de impulso alimentado por hidracina, mentres que para o control de actitude usábanse doce chorros de nitróxeno conxuntamente cun sistema de tres xiroscopios, catro sensores solares principais, dous secundarios e un sensor da Terra. Os paneis solares proporcionaban ata 200 vatios de potencia que se almacenaban en dúas baterías de prata-cinc de 1200 vatios-hora de capacidade a unha voltaxe de 26,5 voltios para alimentar o sistema de cámaras, mentres que para o resto de sistemas usábanse outras dúas baterías de prata-cinc de 1000 vatios-hora.

As comunicacións corrían a cargo de varios transmisores a bordo, entre eles un canal de televisión de 60 W funcionando a 959,52 MHz, outro canal televisión de 60 W a 960,05&nbsp;MHz e un transpondedor de 3 W a 960,58&nbsp;MHz

## Instrumentos 
Ranger 8 levaba a bordo seis cámaras vidicon, dúas de imaxe completa (un gran angular e un teleobxectivo operando no chamado *canal F*) e catro de imaxe parcial (dúas gran angular e dous teleobxectivos no *canal P*). As cámaras funcionaban agrupadas en dous canais, cada un cos seus propios sistemas de potencia, temporizadores e transmisores para incrementar a fiabilidade.

## Perfil da misión 
Ranger 8 foi inxectada nunha traxectoria de impacto contra a Lúa despois de permanecer 14 minutos nunha órbita de aparcamento sen problemas. A manobra de corrección de traxectoria a medio camiño executouse sen incidencias ao día seguinte, a 160.000&nbsp;km da Terra. O 20 de febreiro Ranger 8 chegou á Lúa, tomando a primeira imaxe ás 9:23:34 UT e a unha altura de 2510&nbsp;km. En total transmitíronse 7137 imaxes nos 23 últimos minutos do voo, coa imaxe final tendo unha resolución de 1,5 metros. O impacto tivo lugar ás 9:57:36,756 UT do 20 de febreiro no Mare Tranquilitatis a 2,68&nbsp;km/s.

## Notas
Pulmón (arácnidos)

[miniatura|250px|Anatomía externa dunha [araña:**1** e **3**, posición dos pulmóns en libro; **4**, os espiráculos traqueais;**2**, as fieiras).]] 
Os **pulmóns en libro**, **pulmóns laminares**, ou **filotraqueas**, son órganos respiratorios internos propios das arañas, escorpións e outros arácnidos.

## Descrición 
miniatura|200px|Esquema dun pulmón en libro: 1: poro; 2: espazo cheo de hemolinfa; 3: láminas do pulmón.
Aparecen nun número que varía dun par na maioría das arañas a catro pares nos escorpións, comunicados co exterior mediante un espiráculo ou estigma. Están consituídos por un conxunto de cavidades laminares de tecidos derivadas do hemocele que determinan unha serie de espazos adxacentes bañados alternativamente polo aire e pola hemolinfa (equivalente ao sangue dos vertebrados), e que están organizadas como as páxinas dun libro (polo que en inglés este órgano se chama *book lung*).

Moitos arácnidos, como os ácaros, non teñen estes pulmóns e respiran soamente a través de traqueas ou da superficie do seu corpo.

## Funcionamento 
As pregas maximizan a superficie exposta ao aire, e deste modo facilitan o intercambio de gases co ambiente. Na maioría das especies non se require o movemento das láminas para facilitaren a respiración.

## Evolución 
Estes pulmóns non están evolutivamente emparentados cos pulmóns dos tetrápodos, senón que evolucionaron das *branquias en libro* dos xifosuros (*cangrexos de ferradura* e similares) e, aínda que son semellantes na súa estuctura, nos organismos acuáticos teñen unha situación diferente.

## Notas 
## Véxase tamén 
### Bibliografía 
* Armengol, J. *et al*. (1986): *Artròpodes (I). Història Natural dels Països Catalans, 9*. Barcelona: Enciclopèdia Catalana, S. A. ISBN 84-85194-84-5.
* Brusca, R. C. & Brusca, G. J., (2005): *Invertebrados*, 2ª edición. Madrid: McGraw-Hill-Interamericana. ISBN 0-87893-097-3.
* Garrido, Carlos (1977): *Dicionário terminologico quadrilíngue de zoologia dos invertebrados*. Corunha: Associaçom Galega da Língua. ISBN 84-87305-12-1.

### Outros artigos 
* Traquea (artrópodos)
Club Deportivo El Ejido 2012

O **Club Deportivo El Ejido 2012** é un club de fútbol español da localidade de El Ejido, na provincia de Almería. Foi fundado en 2012 despois da desaparición do Club Polideportivo Ejido, e actualmente xoga na Segunda División B Española.

## Uniforme 
***Uniforme titular**: Camiseta celeste, pantalón azul mariño, medias celestes.
***Uniforme alternativo**: Camiseta vermello claro, pantalón branco, medias brancas.

## Estadio 
O equipo xoga os seus partidos no Estadio Municipal de Santo Domingo, con capacidade para 7.870 espectadores. Foi inaugurado en 2001.

## Datos do club 
* **Tempadas en 1ª**: 0 
* **Tempadas en 2ª**: 0 
* **Tempadas en 2ªB**: 1 (incluída a 2016-17)
* **Tempadas en 3ª**: 2

## Palmarés 
***Primera Andaluza (1)**: 2013-14.

## Véxase tamén 
### Ligazóns externas 
* Sitio web oficial
Epiderme (zooloxía)

En zooloxía, a **epiderme** é a capa celular externa (epitelio), derivada do endoderma, que cobre o corpo dos animais eumetazoos (os animais máis complexos que os poríferos (esponxas).

Os eumetazoos máis inferiores (cnidarios e ctenóforos) teñen unha cavidade revestida cun epitelio similar, a gastroderme, que forma un límite coa epiderme na boca.

## Notas
Pedro Osorio

**Pedro Osorio de Villalobos**, señor de Navia, Burón e Val de Lourenzá,

Tivo catro fillos, Afonso Osorio de Moscoso (que morreu de peste en 1496 en Flandres), Bernal Yáñez de Moscoso, Rodrigo Osorio de Moscoso, segundo conde de Altamira finado o 15 de xaneiro de 1510 en Orán e Álvaro Osorio de Moscoso, dominico bispo de Astorga.

## Notas 
## Véxase tamén 
### Bibliografía 
* 
* 
### Outros artigos 
* Gran Guerra Irmandiña
### Ligazóns externas 
* , José Luis ."Pérez Osorio s. XIV-XVI"  e "Osorio de Moscoso, s. XV-XX"  *Xenealoxías do Ortegal*. 
* Ficha no sitio web do castelo da Rocha Forte
Moeve

**Moeve** é unha empresa petroleira de orixe española con sede en Madrid.

## Historia
Naceu en 1929 co nome de CEPSA (**Compañía Española de Petróleos Sociedad Anónima**), que en 2024 mudou a **Moeve**. A empresa ten tres refinarías en España: as de Tenerife (construída en 1930), San Roque (1967) e La Rábida (1967). Amais conta con dúas plantas petroquímicas en Xibraltar-San Roque e La Rábida.

## Notas
Von Miller

'''Vonnie B'Vsean Miller Jr.**, máis coñecido como **Von Miller''', nado o 26 de marzo de 1989 en Dallas, Texas, é un xogador profesional estadounidense de fútbol americano. Tras xogar a nivel universitario en Texas A&M foi seleccionado no segundo primeiro posto do Draft polos Denver Broncos, onde actualmente xoga como outside linebacker. Na temporada 2015 conseguiu ser o MVP da Super Bowl despois da vitoria do seu equipo aos Carolina Panthers.

## Traxectoria 
Nado en Dallas, Texas, Miller acudiu ao Instituto de DeSoto, onde practicou fútbol americano e atletismo. No seu ano júnior, Miller conseguiu 37 tackles e 7 sacks. No seu último ano como sénior, Miller foi nomeado MVP despois de rexistrar 76 tackles e 6 sacks. Tras o seu paso polo instituto, Miller recibiu ofertas de bolsas de Florida, Misisipi, Oklahoma, Texas Tech e Texas A&M, decantándose por esta última. Tras finalizar a súa etapa no fútbol americano colexial, foi seleccionado polos Denver Broncos na primeira rolda (posto 2) do draft da NFL de 2011, onde asinou un contrato de catro anos por 21 millóns do dólares.

A selección de Miller sorprendeu a algúns expertos. Denver mudou dunha defensa 3-4 a unha defensa 4-3, o contrario aos puntos fortes de Miller. O ex-quarterback dos Broncos, John Elway, quen tamén é o vicepresidente executivo da franquía, dixo: "Miller é o tipo de persoa que vén ben ter ao redor de 10 anos". Miller decidiu usar o número 58 na honra do seu ídolo, o linebacker dos Kansas City Chiefs Derrick Thomas.

Desde a súa chegada a Denver, Miller logrou 5 títulos de división consecutivos, 2 campionatos da AFC e chegou a dúas Super Bowl (XLVIII e 50) en tres anos, perdendo a primeira fronte os Seattle Seahawks por 43-8 (na cal se perdeu os playoffs por lesión) e gañando a segunda fronte aos Carolina Panthers por 24-10, na cal foi seleccionado MVP. Curiosmanete, esta última foi a primeira Super Bowl da historia na que se enfrontaban as dúas primeiras eleccións do draft: Cam Newton (1ª) e Von Miller (2º). Tras a súa gran tempada cos Broncos en 2015, os Broncos decidiron porlle a etiqueta de xogador franquía, impedindo que puidese negociar con ningún outro equipo. Posteriormente, renova o seu contrato por 6 anos e 114,5 millóns do dólares, dos cales 70 millóns son garantidos, converténdose así no defensor mellor pagado na historia da NFL.

### Tempada regular 
### Playoffs 
## Notas 
## Véxase tamén 
### Ligazóns externas 
* Perfil na web da NFL 
* Perfil na web dos Denver Broncos
Canicova

Como topónimo **Canicova** pode referirse a:

;En Galiza
***Canicova**, lugar da parroquia de San Mamede de Ribadulla, no concello de Vedra;
***Canicova**, lugar da parroquia de San Miguel de Sarandón, no concello de Vedra.

## Véxase tamén
### Outros artigos
Mártires de Brens

dereita|miniatura|Fábrica de Brens, actualmente da empresa Ferroatlántica.

Os **mártires de Brens** foron un grupo de oito veciños de Cee e da bisbarra da Costa da Morte, todos operarios e nalgúns casos dirixentes sindicais da Fábrica de Brens, pertencente na altura á empresa Sociedade Hidroeléctrica do Pindo (subsidiaria da sociedade Carburos Metálicos S.A.), e que foron fusilados o 9 de decembro de 1936 polo réxime franquista pola súa militancia política e sindical, e especialmente por liderar unha folga sindical en oposición ao Golpe de Estado do 18 de xullo, e en defensa do goberno da República, da propia fábrica e da liberdade do pobo.

O grupo estaba formado por Norberto Recamán Lago, Florentino Canosa Barreiro, José Lago Fernández, Teófilo Mejuto Leis, Perfecto Trasmonte Costa, Jesús Chouza Figueiras, Manuel García Castiñeira e Domingo López Domínguez. Outras persoas relacionadas cos feitos foron, entre outras, Jacobo González Mosquera, Avelino Trillo Casal (de Berroxe), Cándido Lema Santos (de Fadibón), José Díaz Cernadas, Manuel López, Domingo Trillo (de Berroxe) e Roberto Mayán.

## Folga de xullo do 36 
Ante as noticias da insurrección militar, dirixentes sindicais e operarios da fábrica de Brens comezan a organizar a defensa civil, con diversas iniciativas entre as que estivo unha folga sindical organizada o 21 de xullo de 1936 en contra do golpe militar e en defensa da factoría e do pobo de Cee. Esa noite Norberto Recamán comparece nas instalacións chamando ao cadro de persoal a armarse e prepararse para a folga. Axiña corre a voz entre os operarios, que secundan a iniciativa.
miniatura|Oficio do 8 de decembro de 1936 do Coronel-Gobernador Militar da Coruña ao xuíz permanente, relativo aos despois chamados Mártires de Brens.

## Fusilamento dos dirixentes sindicais 
O mando golpista instruíu unha causa militar con número 1.112 que detería e remataría sentenciando á morte aos oito operarios considerados dirixentes da folga, e que serían fusilados o 9 de decembro de 1936 ás sete da mañá no Polvorín de Adurmideiras, sito nas proximidades da Punta Herminia, na cidade da Coruña.

## Véxase tamén 
### Bibliografía 
* 

### Outros artigos 
* Represión franquista en Galicia
### Ligazóns externas 
* Loita de clases e represión franquista en Cee. CIG, 2016.
A Canliña

O topónimo **A Canliña** pode referirse a:

;En Galiza
***A Canliña**, lugar da parroquia de San Pedro de Batalláns, no concello das Neves;
***A Canliña**, lugar da parroquia de Posmarcos, no concello da Pobra do Caramiñal.

## Véxase tamén
### Outros artigos
Escalidóforos

O dos **escalidóforos** (*Scalidophora*) é un clado de invertebrados pseudocelomados proposto para agrupar tres filos: quinorrincos, priapúlidos e loricíferos. Esta agrupación foi recoñecida como monofilética en varios estudos (Halanych 2004).

Os membros deste grupo comparten algunhas características, entre as que destacan a presenza de aneis introvertidos, flósculos, dous aneis introvertidos retráctiles e crecemento mediante a muda da cutícula, ou écdise.

Os grupos máis próximos filoxeneticamente serían os panartrópodos, os nematodos e os nematomorfos. Por esta razón, todos os grupos anteriormente mencionados foron reunidos no clado dos ecdisozoos, descrito en 1997 por Anne Marie A. Aguinaldo e colaboradores, baseándose principalmente en árbores filoxenéticas construídas utilizando 18 xenes de ARN ribosómico.

Pénsase que dúas especies do xénero *Markuelia*, que se coñece a partir de embrións fosilizados do cámbrico, parcen estar entre os escalidóforos máis primitivos.

Antigamente este grupo considerábase un único filo, o dos cefalorrincos, dividido en tres clases.

## Taxonomía 
### Descrición 
O clado foi descrito en 1995 por Chistian Lemburg.

### Clasificación 
O clado comprende os tres filos citados:   
**Kinorhyncha*
**Priapulida*
**Loricifera*

### Sinónimos 
**Cephalorhyncha* (no sentido de Zrzavý *et al.*, 1998)
**Scalidorhyncha* (Cavalier-Smith, 1998) 

## Filoxenia 
Segundo a interpretación de Zrzavý *et al.* na súa análise conxunta de datos morfolóxicos e moleculares, as relacións dos escalidóforos con outros grupos achegados son:

## Galería de imaxes 

Ficheiro:Echinoderes komatsui.jpg|*Echinoderes komatsui*, un quinorrinco
Ficheiro:Spinoloricus.png|*Spinoloricus cinziae*, un loricífero
Ficheiro:Adult priapulid.jpg|*Priapulus caudatus*, un priapúlido

## Notas 
## Véxase tamén 
### Outros artigos 
* Bilaterais
* Ecdisozoos

### Ligazóns externas 
* *Scalidophora* na EOL.
* *Scalidophora* no NCBI.
* *Scalidophora* Lemburg, 1995 en The Taxonomicon.
Ben Roethlisberger

**Benjamin Todd Roethlisberger Sr.**, alcumado **Big Ben**, nado o 2 de marzo de 1982 en Lima, Ohio, é un xogador profesional estadounidense de fútbol americano. Tras xogar a nivel universitario en Miami (Ohio) foi seleccionado no décimo primeiro posto do Draft polos Pittsburgh Steelers, onde xoga desde 2004 na posición de quarterback. É o xogador máis novo en gañar a Super Bowl como quarterback ao liderar os Steelers con 23 anos, no seu segundo ano como profesional, na vitoria por 21-10 ante os Settle Seahawks na super Bowl XL. Roethlisberger guiaría ao seu equipo a un segundo título grazas á vitoria por 27-23 ante os Arizona Cardinals na Super Bowl XLIII.

## Véxase tamén 
### Ligazóns externas 
* Sio web oficial 
* Perfil na web dos Philadelphia Eagles
Federación Internacional de Natación

**Federación Internacional de Natación** polas súas siglas en francés **FINA** (*Fédération Internationale de Natation*), é unha organización de natación internacional con sede en Suíza e recoñecida polo COI, Comité Olímpico Internacional.

A FINA foi fundada o 19 de xullo de 1908 en Londres, ao finalizar os Xogos Olímpicos de Londres 1908. Os oito países fundadores foron: Alemaña, Bélxica, Dinamarca, Finlandia, Francia, Hungría, Reino Unido e Suecia. Actualmente FINA organiza as competicións de natación, natación sincronizada, natación en augas abertas, clavados, wáter-polo e mergullo.
miniatura|Logo da FINA detrás do nadador|centro

## Véxase tamén 
### Ligazóns externas 
*Páxina web oficial
Agrupació Independent Popular de Formentera

A **Agrupació Independent Popular de Formentera** foi unha agrupación política da illa de Formentera, formada polo Partido Popular e polo Grup d'Independents de Formentera. No Parlamento das Illas Baleares integrábase no grupo parlamentario popular. Obtiveron o escano correspondente á circunscrición de Formentera nas eleccións de 1995, 2003 e 2007.

Nas eleccións autonómicas de 2007 obtivo 1.769 votos (54,45% na circunscrición). Nas locais (que serviron para constituír o novo Consello Insular de Formentera) obtiveron 1.068 votos (30,88%), que se traduciron en 4 conselleiros. Para as eleccións de 2011, o Partido Popular e o Grup d'Independents de Formentera decidiron presentarse en coalición baixo o nome de Sa Unió de Formentera.

## Notas
Tarascón, Canedo, Ourense

**Tarascón** é un lugar da parroquia de Canedo, no concello ourensán de Ourense, na comarca de Ourense.

## Lugares e parroquias 
### Lugares de Canedo 
### Parroquias de Ourense 
## Notas 
## Véxase tamén 
### Outros artigos 
* Lugares de Ourense
Villaviciosa de al lado

***Villaviciosa de al lado*** é un filme español de comedia do ano 2016, dirixido por Nacho G. Velilla e protagonizado por Carmen Machi, Arturo Valls, Belén Cuesta, Macarena García, Leo Harlem, Jon Plazaola, Yolanda Ramos, Carmen Ruiz, Carlos Santos, Salva Reina, Goizalde Núñez e Antonio Pagudo.

## Sinopse 
Na localidade de Villaviciosa de al lado toca a lotaría, pero os homes do lugar non poden cobrala xa que o décimo foi premiado no club de alterne local e non queren que as súas mulleres o descubran. Con todo, estas andan coa mosca detrás da orella e fan gardas na entrada do club para descubrir se os seus maridos resultaron agraciados e se as enganan, e acaban postas a mal con Mari (Carmen Machi), a dona do club. Pola súa banda, os homes tentan cobrar o premio enviando ao club de alterne a Nino (Salva Reina), pero o resultado non é o esperado e trazan unha nova estratexia: ir roubalo mentres ten lugar a procesión de Semana Santa do lugar.

Polas malas xestións do alcalde (Leo Harlem), o balneario de Villaviciosa é clausurado, e deste xeito pérdense gran cantidade de empregos e a ilusión da poboación. Co peche do balneario, a maioría dos habitantes de Villaviciosa márchanse do lugar e os establecementos vense obrigados a trasladarse. Cando o prazo para cobrar o premio está a piques de rematar, as mulleres descobren o engano dos seus maridos, pero deciden deixar as súas diferenzas atrás e ten lugar unha persecución en tractor para alcanzar a Mari, quen estaba a fuxir co diñeiro.

Finalmente, alguén merca o balneario, conseguindo devolver a Villaviciosa de al lado a súa alegría e a súa popularidade. Un ano despois é inaugurado e chega o seu misterioso comprador, quen en realidade é Mari que o fai porque desexa volver dar vida ao balneario do seu pai e emendar así os seus erros do pasado. Todos quedan sen palabras e acaban reconciliándose.

## Elenco de actores 
* Carmen Machi - *Mari*
* Arturo Valls - *César*
* Belén Cuesta - *Elisa*
* Macarena García - *Sole*
* Leo Harlem - *Anselmo*
* Jon Plazaola - *Carlos*
* Yolanda Ramos - *Visi*
* Carmen Ruiz - *Milagros*
* Carlos Santos - *Ricardo*
* Salva Raíña - *Nino*
* Goizalde Núñez - *Carmen*
* Antonio Pagudo - *Juan Diego López "Juandi"*
* Boré Buika - *Pai Benjamín*
* Julieta Serrano - *Petra*
* Toni Sevilla - *Benito*
* Tito Valverde - *Augusto*
* Miguel Rellán - *Xubilado*
* Florín Opritescu - *Constantin*
* Corina Randazzo - *Merche*
* Jorge Asín - *Paco*
* Javi Coll - *Ángel*

## Notas
Fútbol Club Jumilla

O **Fútbol Club Jumilla** é un club de fútbol español da localidade de Jumilla, na Rexión de Murcia. Foi fundado en 1975 e refundado en 2011 despois da desaparición do Jumilla Club de Fútbol, e xoga na Segunda División B Española.

## Uniforme 
*Uniforme titular: Camiseta celeste, pantalón azul mariño, medias celestes.
*Uniforme alternativo: Camiseta vermello claro, pantalón branco, medias brancas.

## Estadio 
O equipo xoga os seus partidos no Estadio Municipal de La Hoya, con capacidade para 600 espectadores. Foi inaugurado en 1984.

## Datos do club 
* Tempadas en 1ª: 0 
* Tempadas en 2ª: 0 
* Tempadas en 2ªB: 2 (incluída a 2016-17)
* Tempadas en 3ª: 3

## Palmarés 
*Terceira División de España (1): 2014-15.

## Véxase tamén 
### Ligazóns externas 
* Sitio web
Linares Deportivo

O **Linares Deportivo** é un club de fútbol español da cidade de Linares, na provincia de Xaén. Foi fundado en 2009 despois da desaparición do Club Deportivo Linares, e actualmente xoga no grupo IX da Terceira División Española.

## Estadio 
O equipo xoga os seus partidos no Estadio Municipal de Linarejos, con capacidade para 10.000 espectadores. Foi inaugurado en 1956.

## Datos do club 
* **Tempadas en 1ª**: 0 
* **Tempadas en 2ª**: 0 
* **Tempadas en 2ªB**: 2
* **Tempadas en 3ª**: 4 (incluída a 2017/18)

## Palmarés 
***Terceira División de España (1)**: 2014-15.
*Subcampión da Terceira División (1): 2013-14.

## Véxase tamén 
### Ligazóns externas 
* Sitio web oficial
Marbella Fútbol Club

O **Marbella Fútbol Club**, coñecido anteriormente como **Unión Deportiva Marbella**, é un club de fútbol español da cidade de Marbella, na provincia de Málaga. Foi fundado en 1997 e actualmente xoga na Segunda División B Española.

## Estadio 
O equipo xoga os seus partidos no Estadio Municipal de Marbella, con capacidade para 8.024 espectadores. Foi inaugurado en 1975.

## Datos do club 
* **Tempadas en 1ª**: 0 
* **Tempadas en 2ª**: 0 
* **Tempadas en 2ªB**: 10 (incluída a 2016-17)
* **Tempadas en 3ª**: 9

## Palmarés 
***Terceira División de España (2)**: 2000-01, 2013-14.
*Subcampión da Terceira División (1): 2002-03.

## Véxase tamén 
### Ligazóns externas 
* Sitio web oficial
Atlético Mancha Real

O **Atlético Mancha Real** é un club de fútbol español da localidade de Mancha Real, na provincia de Xaén. Foi fundado en 1984 e actualmente xoga no grupo 9 da Terceira División Española.

## Historia 
Antes de que se fundase a Atlético Mancha Real no ano 1984, en Mancha Real tamén houbo diversos equipos que representaron á localidade a nivel futbolístico, o Imperio Azul foi un deles.

O 4 de agosto de 1984 rubricouse o documento notarial que fundaba oficialmente o Atlético Mancha Real como asociación deportiva. Lorenzo Araque Pareja, en calidade de presidente, Antonio José Beltrán Guzmán, como vicepresidente, Pedro Fuentes Olmo, como secretario, José Jiménez Quesada, como tesoureiro, e Diego Blanca Moreno, como vogal, formaron a primeira xunta directiva do club. Naquel entón tamén quedaron redactados os estatutos que actualmente rexen o club.

O 29 de maio de 2016 a Atlético Mancha Real consegue o primeiro ascenso a Segunda División B da súa historia tras vencer ao Zamora CF cun global de 5-1 a favor na eliminatoria de campións, tras quedar campión do grupo IX de Terceira División esa tempada.

## Estadio 
O equipo xoga os seus partidos no Estadio Polideportivo Municipal de La Juventud, con capacidade para 1.500 espectadores. O terreo de xogo é de céspede artificial.

## Datos do club 
* **Tempadas en 1ª**: 0 
* **Tempadas en 2ª**: 0 
* **Tempadas en 2ªB**: 1 (incluída a 2016-17)
* **Tempadas en 3ª**: 12

## Palmarés 
***Terceira División de España (2)**: 2009-10, 2015-16.
*Subcampión da Terceira División (1): 2012-13.

## Véxase tamén 
### Ligazóns externas 
* Sitio web oficial
Córdoba Club de Fútbol B

O **Córdoba Club de Fútbol B** é un equipo de fútbol da cidade de Córdoba, filial do Córdoba Club de Fútbol. Foi fundado en 1997 e actualmente xoga na Segunda División B.

## Datos do club 
***Tempadas en 1ª**: 0
***Tempadas en 2ª**: 0
***Tempadas en 2ªB**: 3 (incluída a 2016/17)
***Tempadas en 3ª**: 14

## Palmarés 
***Terceira División de España (1)**: 2015-16
* Subcampión da Terceira División de España (1): 2012-13

## Véxase tamén 
* Córdoba Club de Fútbol

### Ligazóns externas 
* Sitio web oficial
Breaking Bad

***Breaking Bad (Ruptura total)*** (en ) é unha serie de televisión estadounidense de crime e drama e comedia negra creada e producida por Vince Gilligan. Emitiuse orixinalmente pola AMC durante cinco tempadas, dende o 20 de xaneiro de 2008, até o 29 de setembro de 2013. Conta a historia de Walter White (Bryan Cranston), un mestre de instituto de química a quen lle diagnostican un cancro de pulmón. Xunto co seu antigo estudante Jesse Pinkman (Aaron Paul), White adopta unha vida de crime, producindo e vendendo metanfetaminas cristalizadas para asegurar o futuro financeiro da súa familia após a súa morte. *Breaking Bad* está ambientada e foi rodada en Albuquerque, Novo México.

A familia de Walter está formada pola súa muller Skyler (Anna Gunn) e os seus fillos Walter, Jr. (RJ Mitte) e Holly (Elanor Anne Wenrich). A serie tamén conta coa irmá de Skyler Marie Schrader (Betsy Brandt) e o seu home Hank (Dean Norris), un axente  da DEA. Walter contrata o avogado Saul Goodman (Bob Odenkirk), que o conecta co investigador privado Mike Ehrmantraut (Jonathan Banks) e con Gus Fring (Giancarlo Esposito). Na tempada 5 introdúcense as personaxes de Todd Alquist (Jesse Plemons) e Lydia Rodarte-Quayle (Laura Fraser).

*Breaking Bad* está amplamente considerada como unha das mellores series de televisión de tódolos tempos. Emitiuse en galego a través da TVG.

## Personaxes 
* Bryan Cranston como Walter White
* Anna Gunn como Skyler White
* Aaron Paul como Jesse Pinkman
* Dean Norris como Hank Schrader
* Betsy Brandt como Marie Schrader
* RJ Mitte como Walter White, Jr.
* Bob Odenkirk como Saul Goodman
* Giancarlo Esposito como Gustavo "Gus" Fring
* Jonathan Banks como Mike Ehrmantraut
* Laura Fraser como Lydia Rodarte-Quayle
* Jesse Plemons como Todd Alquist

## Notas 
## Véxase tamén 
### Ligazóns externas 
*
Paprika (filme de 1991)

***Paprika*** é un filme italiano dirixido por Tinto Brass que se estreou en 1991. O filme está vagamente baseado na novela de John Cleland *Fanny Hill*, publicada por vez primeira en 1748.

## Personaxes 
* Debora Caprioglio como Paprika
* Stéphane Ferrara como Rocco
* Martine Brochard como Madame Collette
* Stéphane Bonnet como Franco
* Rossana Gavinel como Gina
* Renzo Rinaldi como Conde Bastiano
* Nina Soldano como xornalista
* Clara Algranti como Sciura Angelina
* Luciana Cirenei como Donna Olimpia
* John Steiner como Príncipe Ascanio
* Valentine Demy como Beba
* Luigi Laezza como Nino
* Riccardo Garrone como tío de Paprika
* Paul Muller como Milvio
* Domiziano Arcangeli como Gualtiero Rosasco

## Produción 
Na súa autobiografía, Tinto Brass revelou que comezara unha relación sexual coa actriz Debora Caprioglio durante a rodaxe.

## Notas 
## Véxase tamén 
### Ligazóns externas 
*
Fieira

O termo **Fieira**, derivado de "fiar", pode referirse a:

***Fieira**, órgano que teñen as arañas para fabricaren os fíos de seda cos que constrúen a súa *tea* ou arañeira, e as larvas de numerosos insectos para construíren o casulo;
***Fieira**, ferramenta para fabricar fíos de metal;
***Fieira**, na industria téxtil, dispositivo mecánico provisto dun ou máis orificios a través dos que xorde o polímero, fundido ou en solución, necesario para a fabricación de fibras artificiais ou sintéticas.

## Véxase tamén
### Outros artigos
Le Grand Bleu

***Le Grand Bleu*** é un filme francés dirixido por Luc Besson que se estreou en 1988. É unha historia ficticia e dramatizada da amizade e rivalidade deportiva entre dous campións de mergullo libre, Jacques Mayol (interpretado por Jean-Marc Barr) e Enzo Maiorca (rebautizado como "Enzo Molinari" e interpretado por Jean Reno).

## Personaxes 
* Rosanna Arquette como Johana Baker
* Jean-Marc Barr como Jacques Mayol
* Jean Reno como Enzo Molinari
* Paul Shenar como Dr. Laurence
* Sergio Castellitto como Novelli
* Jean Bouise como Tío Louis
* Marc Duret como Roberto
* Griffin Dunne como Duffy
* Andréas Voutsinas como Sacerdote
* Valentina Vargas como Bonita
* Kimberly Beck como Sally
* Patrick Fontana como Alfredo
* Alessandra Vazzoler como La Mamma
* Geoffrey Carey como Supervisor
* Bruce Guerre-Berthelot como Jacques de neno

## Notas 
## Véxase tamén 
### Ligazóns externas 
* 
* Ficha en RottenTomatoes
George Newnes

**George Newnes**, nado en Matlock (Derbyshire) o 13 de marzo de 1851 e finado o 9 de xuño de 1910, foi un editor británico.

## Traxectoria 
O seu pai, Thomas M. Newnes, era pastor da Igrexa congregacionalista. Estudou na Silcoates School e, máis tarde, no Shireland Hall de Warwickshire e mais na City of London School.

A día de hoxe é lembrado como fundador da *The Strand Magazine*, iniciada en 1891, na que entre outros autores Arthur Conan Doyle publicou a súa serie de misterio *Sherlock Holmes*. Fundou tamén outras publicacións, por exemplo *The Westminster Gazette* (1873), *Tit-Bits* (1881), *The Wide World Magazine* (1888) ou *Country Life* (1897).

Newnes foi membro do Parlamento Británico, representando a circunscrición de Newmarket (1885-1895).

## Véxase tamén 
### Bibliografía 
* Jackson, Kate. *George Newnes and the New Journalism in Britain, 1880-19l0*. ISBN 978-0-7546-0317-7 .

### Ligazóns externas 
* Historia de *The Strand Magazine* .
Chester Gould

**Chester Gould**, nado en Pawnee (Oklahoma) o 20 de novembro de 1900 e finado en Woodstock (Illinois) o 11 de maio de 1985, foi un historietista estadounidense e creador da tira cómica *Dick Tracy*, que escribiu e debuxou dende 1931 até 1977.

## Véxase tamén 
### Ligazóns externas 
* Museo Chester Gould - Dick Tracy .
* Mural conmemorativo en Pawnee .
* NCS Awards .
* Article "'Dick Tracy' Turns 75" .
* Article "75 years of Continuous Crime-Stopping" .
*Encyclopedia of Oklahoma History and Culture: Chester Gould .
O atlas das nubes

***O atlas das nubes*** (en ) é un filme xermano-estadounidense escrito e dirixido polas irmás Wachowski e Tom Tykwer que se estreou no 2012. É unha adaptación da novela de 2004 *Cloud Atlas* de David Mitchell, e conta con varios argumentos en seis épocas diferentes.

Foi emitido pola Televisión de Galicia o 26 de decembro de 2018.

## Personaxes 
## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Manuel Prego de Oliver

**Manuel Prego de Oliver**, nado en Ourense o 1 de abril de 1915 e finado na mesma cidade o 28 de abril de 1986, foi un mestre e pintor galego próximo ó expresionismo.

## Traxectoria 
Estudou Maxisterio na Escola Normal de Ourense, igual ca o seu irmán Adolfo Prego. Exerceu a docencia durante uns anos, mais trala guerra civil española foi depurado e apartado.

Cambiou o maxisterio pola súa outra vocación, a pintura, converténdose no seu medio de vida, pasou algunhas dificultades económicas que foi resolvendo mediante encargos de compromiso que lle proporcionaron recursos e lle permitiron seguir avanzando nos estudos artísticos. Ilustrou libros, como *Merlín e familia* ou *As crónicas do sochantre* de Álvaro Cunqueiro.
Asistiu decote ós faladoiros ourensáns e retratou moitos dos asiduos, acudiu xunto a outros persoeiros como Castelao, Vicente Risco, Ferro Couselo, Cuevillas, Arturo Baltar, García-Sabell, Torrente Ballester ou Paz Andrade. Tras unha primeira etapa indagatoria, que coincide co fin da guerra civil, comeza un período caracterizado polas cores terrosas, tendendo ó monocromático e un granulado forte. Esta etapa remata na década de 1980 cando se aprecia na súa obra un xiro de depuración, finura e harmonía.

## Notas 
## Véxase tamén 
### Bibliografía 
* 
* 

### Ligazóns externas 
* 
*20px 
*20px
Prosoma

[miniatura|Anatomía externa dunha [araña: **c**: prosoma; **a**: opistosoma; **q**: quelíceros; **p**: pedipalpos; **l1-l4**: patas marchadoras; **h**: fieiras.]]

Chámase **prosoma** ao tagma anterior dos dous en que se divide o corpo dos quelicerados (arácnidos e merostomados). O tagma posterior é o opistosoma.

O prosoma ás veces é denominado cefalotórax, termo desaconsellado xa que non é homólogo do cefalotórax dos crustáceos.

Nas arañas e nos amblipixios existe unha constrición ou cintura (pedicelo) que separa o prosoma do opistosoma, pero no resto dos arácnidos o límite entre ambos os tagmas é menos evidente.

## Etimoloxía 
O termo *prosoma* está formado polo elemento do grego antigo προ- *pro-*, derivado do adverbio πρό *pró*, "diante", "adiante", e a palabra σῶμα *sôma*, "corpo". Literalmente: a parte dianteira do corpo.

## Características 
Os quelicerados non teñen unha cabeza diferenciada do resto do corpo. Na maioría dos quelicerados o prosoma comprende un ácron sen segmentar, seguido de seis segmentos unidos que, coa cutícula endurecida dos seus escleritos tergais, forman unha especie de casca continua chamada *escudo dorsal* ou *escudo prosómico*,

Porén, diversos estudos comparados recentes de xenes homeobox, proporcionan grandes evidencias de que o prosoma sería en realidade a cabeza, e que os quelicerados serían unha liñaxe con sete segmentos cefálicos, en vez dos seis típicos dos mandibulados (crustáceos, miriápodos e hexápodos).

## Notas 
## Véxase tamén 
### Bibliografía 
* Brusca, R. C. e G. J. Brusca (2005): *Invertebrados*. Madrid: McGraw-Hill Interamericana de España. ISBN 978-84-486-0246-8. 
* Frings, H. e Frings, M. (1975): *Conceptos de Zoología*. Madrid: Editorial Alhambra. ISBN 84-205-0505-6.
* Garrido, Carlos (1997): *Dicionário terminológico quadrilíngue de zoologia dos invertebrados*. A Coruña: Associaçom Galega da Língua. ISBN 84-8730-512-1.
* Grassé, P.-P., E. A. Poisson e O. Tuzet (1976): *Invertebrados*. (En Grassé, P.-P., Zoología, vol. 1) Barcelona: Toray-Masson. ISBN 84-311-0200-4.
* Meglitsch, P. A. (1986): *Zoología de invertebrados*, 2ª edición. Madrid: Ed. Pirámide. ISBN 84-368-0316-7.
* Rupppert, E. E.; R. S. Fox & R. D. Barnes (2004): *Invertebrate Zoology* 7ª ed. Stamford, Connecticut (EE.UU.): Brooks/Cole ISBN 0-03-025982-7.

### Outros artigos 
*Tagma
*Metámero
*Esclerito
*Opistosoma
José Rivero de Aguilar

**José Rivero de Aguilar Gutiérrez de la Peña**, nado en Santiago de Compostela o 28 de xullo de 1864 e finado na mesma cidade o 30 de marzo de 1929, foi un avogado, empresario e político galego.

## Traxectoria 
Dende 1897 foi profesor na facultade de Dereito da Universidade de Santiago de Compostela e en 1911 foi nomeado catedrático de Historia do Dereito. Participou na Sociedad de Gas y Electricidad de Santiago e na Sociedad de Seguros Mutuos contra Incendios e foi presidente da Real Sociedade Económica de Amigos do País de Santiago (1920-1926). Tamén exerceu a presidencia da Cámara Agrícola y Pecuaria. Militante do Partido Liberal na facción gasetista, foi deputado provincial e concelleiro en Santiago de Compostela.

## Obras 
* *Programa de Instituciones de Derecho Romano*, 1893.

## Vida familiar 
Casou con Ramona Otero Bárcena (irmá de Joaquín Otero Bárcena) e foi pai de José María e Ramón Rivero de Aguilar Otero.

## Véxase tamén 
### Bibliografía 
*Biografía no Diccionario de catedráticos españoles de Derecho  

### Ligazóns externas 
* O fiscal que acusou a Bóveda e tantas outras historias da familia Rivero de Aguilar
Ramón Rivero de Aguilar

**Ramón Rivero de Aguilar Otero**, nado en Santiago de Compostela e finado en Madrid o 9 de maio de 1957, foi un fiscal e político galego.
## Traxectoria 
Fillo de José Rivero de Aguilar Gutiérrez de la Peña. Estudou Dereito na Universidade de Santiago de Compostela, rematando en 1923, e doutorouse ao ano seguinte. En 1925 era profesor auxiliar na Facultade de Dereito. En 1930 aprobou as oposicións á fiscalía e foi nomeado fiscal da Audiencia de Pontevedra pasando en 1933 a fiscal da Audiencia da Coruña. Co golpe de Estado do 18 de xullo de 1936 presentouse voluntario e foi nomeado tenente auditor e exerceu como fiscal nos consellos de guerra, entre eles o de Alexandre Bóveda para quen solicitou a pena de morte.

En agosto de 1939 foi nomeado Secretario Técnico do Servizo Nacional de Prisións e en setembro de 1940 Fiscal de Tasas na provincia de Segovia e despois nas de Palencia, Santander e Zaragoza, para converterse en xaneiro de 1945 en Fiscal Provincial de Tasas de Pontevedra. Permaneceu nese posto até que en 1950 foi trasladado a Madrid como fiscal da Audiencia e, dous anos despois a Pamplona. En 1954 foi nomeado fiscal do Tribunal Supremo. Finou en Madrid nun accidente de aviación en 1957.
## Vida persoal 
Casou con María de las Mercedes Díaz de Rábago Paseiro en 1931, e logo do falecemento desta, coa súa irmá María Teresa Díaz de Rábago Paseiro.

## Notas
Microsoft Paint

**Paint** (orixinalmente **Paintbrush**) é un programa editor de fotografía desenvolvido por Microsoft. Paint acompañou ao sistema operativo Microsoft Windows desde a versión 1.0. Sendo un programa básico, inclúese en todas as novas versións deste sistema. Pola súa simplicidade, rapidamente converteuse nunha das aplicacións máis usadas das primeiras versións de Windows -introducindo a varios a debuxar coa computadora por primeira vez- e é aínda fortemente asociado coa inmediata usabilidade de Windows.

## Historia 
### Versións completas 
A primeira versión de Paint introduciuse na primeira versión de Windows, Windows 1.0. Máis tarde foi rebautizado a PaintBrush en Windows 3.0, pero foi cambiado de novo a Paint en Windows 95 e posteriores. Esta versión soamente admite os formatos de arquivo MSP e BMP. O primeiro xa non é compatible.

En Windows XP, tamén garda arquivos GIF estáticos e PNG sen transparencia.

En Windows Vista, cambiáronse as iconas de barra de ferramentas e as cores da paleta de cores. Así mesmo, agregouse un maior número de niveis de desfacer, pasando a ser 10 veces, e un control deslizante de zoom. Esta versión garda os arquivos en formato .jpg de forma predeterminada, que pode afectar á calidade xeral dunha imaxe, especialmente despois de múltiples gardados do arquivo debido ao seu método de compresión.

### Windows 7, Windows 8 e Windows 8.1 
En Windows 7 e Windows 8 a versión de Paint fai uso da interface *Ribbon.* Ademais, conta con pinceis "artísticos" compostos por diferentes tons de gris e transparencias para dar un resultado máis realista. Para agregar máis realismo, os pinceis de óleo e acuarela poden pintar soamente unha pequena distancia antes de que o usuario deba volver facer clic. Isto dá a ilusión de que o pincel se descargou de pintura. Tamén se engadiu anti-aliasing ás formas, que poden cambiar de tamaño libremente ata que se *rastericen* cando se selecciona outra ferramenta. Esta versión utiliza o formato de arquivo PNG por defecto para gardar imaxes, o que garante máxima calidade e compatibilidade.

### Windows 10 e Windows 10 Mobile 
A versión universal para Windows 10 atópase aínda en desenvolvemento, prevista para ser lanzada coa versión "RS2" de Windows 10. Microsoft xa publicou a nova aplicación universal de Paint na tenda baixo o nome en código "Newcastle", que ven con soporte para figuras 3D, novos pinceis, figuras, opcións, etc.

## Características 
miniatura|Paint utilízase a miúdo para crear *pixel art*.
As versións recentes de Paint permiten ao usuario elixir até tres cores á vez: a cor primaria (clic esquerdo do rato), cor secundaria (clic dereito do rato) e terceira cor (tecla *control* + calquera clic do rato). 

## Notas 
## Véxase tamén
### Outros artigos 
* Paint.NET
* Krita
* KolourPaint
### Ligazóns externas 
* Microsoft páxina de Paint
O Espiño, Brión, Ferrol

**O Espiño** é un lugar da parroquia de Brión no concello de Ferrol na provincia da Coruña.

## Lugares e parroquias 
### Lugares de Brión 
### Parroquias de Ferrol
Trío (música)

Un **trío** é unha agrupación de tres instrumentistas ou intérpretes vocais. Denomínase do mesmo xeito a unha peza musical composta para ser interpretada por un conxunto de tres intérpretes. É unha formación musical empregada en diferentes estilos musicais, como a música de cámara, o jazz, o rock ou a música tradicional.

## Música académica 
Na música de cámara o formato de trío comeza a empregarse a partir do barroco (1600-1750). Nesta época úsase o termo trío en referencia a unha composición para tres partes ou voces, independentemente do número de instrumentos. De feito, a sonata a trío barroca esta composta para catro instrumentos, dous instrumentos ´melódicos solistas de tesitura aguda (comunmente violíns, frautas ou óboes), acompañados por un continuo ou baixo continuo, formado por dous instrumentos de tesitura grave, un deles melódico (viola, violoncello ou fagot) e outro polifónico ou harmónico (clave, arpa ou laúde. Compre resaltar as obras Bach

Durante o período clásico o continuo vai sendo gradualmente substituído por un novo instrumento, o piano, de xeito que o trío para piano (violín, violoncello e piano) pasa a ser a forma predominante, aínda que tamén houbo outros formatos, como o trío de corda (violín, viola e violoncello). Ao longo do clasicismo obsérvase unha progresiva tendencia a equiparar o papel de cada instrumento, potenciando o carácter conversacional da música de cámara. Destacan as obras de Haydn, Mozart ou Beethoven

No período romántico (século XIX) a popularidade do formato de trío para piano seguiu medrando, con importantes contribucións de Mendelssohn, Schumann, Brahms ou Antonín Dvořák, ademais de arranxos de obras sinfónicas.

## Notas 
## Véxase tamén 
### Bibliografía 
* 
### Outros artigos 
* Dúo
* Cuarteto
* Quinteto
* Sexteto
Quinteto

Un **quinteto** en música é unha agrupación de cinco instrumentistas ou intérpretes vocais. Tamén se emprega este termo para referirse á peza musical composta para ser interpretada por un conxunto destas características. É unha formación musical comunmente empregada en varios estilos musicais, como a música de cámara, o jazz ou o rock.

## Notas 
## Véxase tamén 
### Outros artigos
* Dúo
* Trío
* Cuarteto
* Sexteto
Trío

**Trío** pode referirse a:

* Trío (música), unha agrupación musical formada por tres instrumentos o voces. Esta denominación tamén se aplica a unha pieza musical escrita para ser interpretada por un conxunto destas características.
* Trío (filme), unha película de 1950.
* Trío (sexo), unha práctica sexual entre tres participantes.
* Operación Trio, unha operación militar levada a cabo polos alemáns contra os partisans iugoslavos en 1942.
Cyntia

**Cyntia** é unha banda de power metal feminina xaponesa formada no 2011.

## Historia 
A guitarrista Yui e a batería Kanoko formaron Cyntia en abril de 2011 despois de coñecerse na gravación dun videoclip musical de Liv Moon. No verán recrutaron á teclista Ayano e á baixista Airi, que foron seguidas pola vocalista e antiga idol Saki en novembro despois de facer audicións. O nome Cyntia é a pronunciación inglesa de Cynthia, outro nome para a deusa grega Ártemis. O seu primeiro sinxelo, "Run to the Future" foi lanzado en abril de 2012 en Bright Star Records, o cal á súa vez foi creado por outra banda de heavy metal feminina, Aldious. Pouco tempo despois, Airi cesou as súas actividades coa banda debido a problemas de saúde e Azu de LAZYgunsBRISKY foi a elixida como nova baixista. Airi deixou o grupo oficialmente en xuño, pero a banda sacou o seu primeiro álbum, Endless World, en setembro. Azu volveuse membro oficial en novembro.

En xaneiro de 2013, Cyntia foi abreconcertos da banda de pop surcoreana Kara no seu concerto no Tokyo Dome. A banda lanzou o seu primeiro álbum cunha gran discográfica, Lady Made, en marzo baixo a marca Victor Entertainment. Despois disto, Cyntia foi abreconcertos da banda de metal americana Kamelot na súa xira polo Xapón.

A súa canción "Senko Strings" foi usada como a cuarta canción de peche no anime Saint Seiya omega e foi lanzada como sinxelo en xaneiro de 2014. Do mesmo modo, "Kiss Kiss Kiss" foi usada como a canción de entrada no especial de 2014 do drama televisivo Itazura na Kiss 2 ~Love in Okinawa, e foi lanzada como un sinxelo en xaneiro de 2015. Un mes despois, "Akatsuki no Hana" foi usada como a segunda canción de entrada no anime Akatsuki no Yona. Cyntia, nese mesmo ano, tamén actuou no festival de rock feminino Naon no Yaon, creado por Show-Ya.

A batería e cofundadora, Kanofo, deixou o grupo en abril de 2015. Cyntia lanzou o seu álbum Urban Night o 4 de decembro de 2016, baixo a marca VAA (Village Again Association). Na canción "Bless of the Fire" tamén participa Toki, a guitarrista de Aldious.

## Membros 
• Saki - vocalista

• Yui - guitarra, coros

• Ayano - teclado, piano, coros

• Azu - baixo, piano, coros (2012-presente)

**Antigos membros**

• Airi - baixo (2011-2012)

• Kanoko - batería, percusión, coros (2011-2015)

## Discografía 
**Singles**

**Álbums**